བོད་ཀྱི་གསོ་བ་རིག་པའི་གཞུང་ལུགས་ཀྱི་རྨང་གཞི་དང་།དེ་བཞིན་ནད་བརྟག་དང་ནད་བཅོས་ཀྱི་ལམ་སྟོན་ཚང་མ་གསོ་རིག་རྒྱུད་བཞིའི་གླེགས་བམ་ནང་དུ་འདུས་ཡོད།སངས་རྒྱས་ཆོས་ལུགས་པའི་ཁྲོད་དུ་འགའ་རེས་རྒྱུད་བཞི་སངས་རྒྱས་སྨན་གྱི་ལྷའི་གསུང་ངོ་མ་ཞིག་ཡིན་པར་འདོད་མཁན་ཡོད་ལ།མཁས་པའི་ཁྲོད་དུ་གསོ་རིག་རྒྱུད་བཞིའི་རྩོམ་པ་བོའི་ཐད་ལ་རྩོད་གླེང་ཡོད་མོད།མཁས་པ་མང་ཆེ་བས་ད་ལྟའི་གསོ་རིག་རྒྱུད་བཞི་འདི་གཡུ་ཐོག་གསར་མ་ཡོན་ཏན་མགོན་པོས་དུས་རབས་བཅུ་གཉིས་པའི་ནང་དུ་བརྩམས་པར་དགོངས་པ་མཐུན།